b'\n_START_ARTICLE_\nAndy Palacio\n_START_PARAGRAPH_\nAndy Palacio (1960 \xe2\x80\x93 19. tammikuuta 2008) oli belizel\xc3\xa4inen muusikko ja lauluntekij\xc3\xa4. H\xc3\xa4n kuului garifuna-kansaan ja oli johtavana vaikuttajana sen musiikkiperinteen elvytt\xc3\xa4misess\xc3\xa4. Lis\xc3\xa4ksi h\xc3\xa4n toimi garifunan kielen s\xc3\xa4ilymisen hyv\xc3\xa4ksi. H\xc3\xa4n julkaisi muun muassa albumin Watina Ivan Duranin kanssa kokoamansa Garifuna Collectiven kanssa vuonna 2007; albumi menestyi listoilla eri puolilla maailmaa. Palacio ty\xc3\xb6skenteli my\xc3\xb6s opettajana ja hallintoteht\xc3\xa4viss\xc3\xa4. H\xc3\xa4net otettiin Order of Meritorious Serviceen syyskuussa 2007, ja marraskuussa h\xc3\xa4net nimitettiin UNESCO:n rauhanartistiksi. H\xc3\xa4n kuoli 47-vuotiaana Belize Cityss\xc3\xa4 k\xc3\xa4rsitty\xc3\xa4\xc3\xa4n syd\xc3\xa4nkohtauksen ja aivoverenkiertoh\xc3\xa4iri\xc3\xb6kohtauksen.'